Persian valtakunnan 2500-vuotisjuhla

Persian valtakunnan 2500-vuotisjuhla () järjestettiin Persian valtakunnan perustajan Kyyros II Suuren kunniaksi 12.–16. lokakuuta 1971.

Juhlalla haluttiin osoittaa, että Iran on paitsi 2500 vuotta vanha sivistyskulttuuri myös šaahi Mohammad Reza Pahlavin johtama teollistunut ja nykyaikainen yhteiskunta.

Suunnittelu 

Juhlien järjestely kesti yli vuosikymmenen. Kyyros II Suuren savisylinteri oli juhlien pääsymboli. Juhlien päätapahtumapaikka oli Persepoliin muinaiskaupunki lähellä Šīrāzia, joten alueen infrastruktuuria, kuten Širazin kansainvälistä lentoasemaa, oli parannettava ja rakennettava Persepoliiseen johtava moottoritie.

Juhliin kutsutut valtiovieraat majoitettiin Šīrāziin ja varsinainen juhla järjestettiin Persepoliissa, jonne rakennettiin valtava telttakylä. Persepoliin alue oli raivattava skorpioneista, käärmeistä ja muista matelijoista. Muut tapahtumapaikat olivat Pasargadaissa sijaitseva Kyyros II Suuren hautamausoleumi ja Teheran.

Persepoliin telttakylä 
Telttakylän suunnitteli sveitsiläinen insinööriyritys Jansen AG 160 eekkerin laajuiselle alueelle. 50 telttaa, jotka oli sisustettu perinteiseen iranilaisen tyyliin, asetettiin tähden muotoiseen kuvioon. Persepoliin alueelle tehtiin myös perinteinen iranilainen puutarha, jonne kasvatettiin kymmeniätuhansia kasveja ja puita keskelle autiomaata. Taimet ja muut kasvit lennätettiin Ranskasta. Juhlien catering-palvelun suoritti kuuluisa pariisilainen ravintola Maxim's de Paris, joka joutui sulkemaan Pariisin-ravintolansa kahdeksi viikoksi, jotta ruoat ja juomat saatiin valmiiksi juhlien alkaessa. 250 punaista Mercedes-Benz-limusiinia käytettiin kuljettamaan vieraita Širazin lentoasemalta Persepoliiseen ja takaisin. Illallisastiat olivat ranskalaista Limoges-posliinia.

Juhla 
Juhlat alkoivat 12. lokakuuta 1971, kun šaahi Mohammad Reza Pahlavi ja šaahitar Farah Pahlavi osoittivat kunniaa Kyyros II Suuren mausoleumissa Pasargadaessa. Šaahi piti puheen Kyyros Suuren haudalla ja ylisti muinaista hallitsijaa. Tapahtumien pääsymboli oli Kyyros II Suuren savisylinteri, johon hän oli kirjannut maailman ensimmäisen uskonnonvapaus- ja ihmisoikeustunnustuksen.

Seuraavana päivänä šaahi ja tämän vaimo ottivat vastaan valtiovieraita Širazin lentoasemalla.

Lokakuun 14. päivän iltana järjestettiin suuri gaalaillallinen šaahin puolison Farah Pahlavin syntymäpäivän kunniaksi. Kuusikymmentä kuninkaallista ja valtionpäämiestä kokoontuivat suuren serpentiinipöydän äärelle, jossa tarjoiltiin illallinen.

Illallisen ruokalista 
 viiriäisenmunilla täytetty Kaspianmeren kaviaariannos, Château de Saran
 ravunhäntämousse Nantua-kastikeen kera, Château Haut Brion Blanc
 grillattua lammasta tryffeleiden kera, Château Lafite Rothschild
 grillattua riikinkukkoa hanhenmaksatäyteellä sekä pähkinä-tryffelisalaatti, Musigny Conte de Vogue
 samppanja-viikuna-vadelmasorbetti, kerma-portviini-viikunasorbetti, Dom Perignon Rosé
samppanjasorbetti
mokkakahvisorbetti
Prince Eugène -konjakki

Viisi ja puoli tuntia kestänyt illallinen oli maailman suurin ja pisin nykyhistoriassa, ja se pääsi Guinnessin ennätysten kirjaan. Juhla huipentui valtavaan valoshow'hun, jota säesti Iannis Xenakisin elektroninen musiikkiteos Persepolis.

Historiallinen paraati ja persialainen ilta 
Seuraavana päivänä alkoi suuri paraati, jossa Iranin keisarillisen armeijan 1 724 sotilasta marssivat erilaisissa univormuissa esittäen Iranin koko kahden ja puolen vuosituhannen historian.

Sen jälkeen vieraille järjestettiin persialainen ilta. Tarjolla oli juomaa ja ruokaa, kaikki paikallista persialaista. Musiikki oli perinteistä persialaista. Šaahi itse ei istunut vakiopaikallaan keskellä, vaan liikkui ympäri salia seurustellen vieraidensa kanssa.

Päätös 
Šaahi ja hänen vieraansa lähtivät seuraavana päivänä lentokoneella kohti Teherania, jossa šaahi kävi kunnioittamassa edellisen šaahin, isänsä Reza Pahlavin, muistoja tämän mauseleumissa. Illalla šaahi avasi Shahyad-tornin, joka oli tapahtuman muistomerkki. Tornissa on myös Persian historiallinen museo. Avajaiset päättyivät ilotulitukseen ja valoshow’hun.

Viimeisenä päivänä Teheranin urheilustadionille saapui yli 100 000 ihmistä mukaan lukien šaahin vieraat. Šaahi piti puheen, jonka jälkeen alkoi ohjelma, jossa esiteltiin nyky-Iranin teollisuutta, teknologiaa, kulttuuria, tiedettä ja koulutusta. Iranin armeija marssi ja esitteli uusia sotilaskalustoa. Koko esitys kesti iltaan asti.

Juhlien lopulla šaahi otti vastaan uskonnollisia johtajia, jotka toivoivat suvaitsevaisuutta ja vuoropuhelua eri uskontojen välillä, olivatpa he muslimeja, hinduja, kristittyjä, juutalaisia tai buddhalaisia. Bahaiuskonnon edustajia ei ollut kutsuttu, sillä islamilaiset johtajat eivät tunnustaneet sitä uskonnoksi.

Ennen lähtöään vieraat jättivät kiitosadressin omilla äidinkielillään.

Turvallisuus 
Turvallisuuteen kiinnitettiin suurta huomiota. Juhlien päätapahtumapaikka Persepolis eristettiin ja vartiointi oli tarkkaa. Turvallisuuspoliisi SAVAK hoiti kaikki turvallisuusasiat.

Vieraat 

Šaahi oli kutsunut 44 valtionpäämiestä juhliin. Lisäksi vieraslistassa oli suurlähettiläitä, elinkeinoelämän edustajia ja kulttuurihenkilöitä.

Englannin kuningatar Elisabet II ei saapunut juhliin. Häntä edustivat prinssi Philip ja prinsessa Anne. Myöskään Yhdysvaltain presidentti Richard Nixon ei tullut juhliin, vaan häntä edusti varapresidentti Spiro Agnew. Lisäksi kutsutuista saapumatta jättivät Ranskan presidentti Georges Pompidou (edusti pääministeri Jacques Chaban-Delmas), Ruotsin kuningas Kustaa VI Aadolf (edusti kruununprinssi Kaarle Kustaa), Espanjan hallitsija Francisco Franco (edusti prinssi Juan Carlos) ja Filippiinien presidentti Ferdinand Marcos (edusti puoliso Imelda Marcos).

Kuninkaalliset vieraat
  Etiopian keisari Haile Selassie
 n kuningas Fredrik IX ja kuningatar Ingrid
 n  kuningas Baudouin I ja kuningatar Fabiola
 n kuningas Hussein ja prinsessa Muna
 in kuningas Mahendra ja kuningatar Ratna'
 n Yang di-Pertuan Agong Tunku Abdul Halim
 n kuningas Olavi V
 in emiiri Isa ibn Salman Al Khalifa
in emiiri Ahmad bin Ali Al Thani
in emiiri  Sabah III Al-Salim Al-Sabah
  Kreikan kuningas Konstantin II ja kuningatar Anne-Marie
 in sulttaani Qabus ibn Said al Said
  Afganistanin prinssi Abdul Vali Khan ja prinsessa Bilqis Begum
  Lesothon kuningas Moshoeshoe II
 n emiiri Zayid ibn Sultan Al Nahyan
 in ruhtinas Franz Josef II ja prinsessa Georgina von Wilczek
 n ruhtinas Rainier III ja ruhtinatar Grace
 in suurherttua Jean ja suurherttuatar Joséphine Charlotte
  Alankomaiden prinssi Bernhard zur Lippe-Biesterfeld
  Edinburghin herttua prinssi Philip ja prinsessa Anne
 prinssi  Aga Khan IV ja prinsessa Yvette Labrousse
 n kruununprinssi Kaarle Kustaa
  Espanjan prinssi Juan Carlos I ja prinsessa Sofía
  Italian prinssi Vittorio Emanuele ja prinsessa Marina Ricolfi-Doria
 n prinssi Mikasa ja prinsessa Yuriko
 n  prinssi Bhanubandhu Yugala 
  Marokon prinssi Moulay Abdallah ja prinsessa Lamia 
 n prinssi Makhosini Dlamini

Presidentit ja pääministerit 
n  presidentti Tito ja puoliso Jovanka Broz
  Neuvostoliiton presidentti Nikolai Podgornyi
  Bulgarian presidentti Todor Živkov
 n presidentti Emílio Garrastazu Médici
  Itävallan liittopresidentti Franz Jonas
 n presidentti V. V. Giri
  Suomen presidentti Urho Kekkonen
  Turkin presidentti Cevdet Sunay
  Dahomeyn presidentti Hubert Maga
 n presidentti Pal Losonczi
 n presidentti Ludvík Svoboda
 in presidentti Suleiman Frangieh
 n kenraalikuvernööri Paul Hasluck
 in presidentti Yayha Khan
 Etelä-Afrikan presidentti Jacobus Johannes Fouché
 in presidentti Léopold Sédar Senghor
 n presidentti Moktar Ould Daddah
  Romanian presidentti Nicolae Ceaușescu ja varapääministeri Elena Ceaușescu
 n varapresidentti Mieczysław Klimaszewski 
 n presidentti Mobutu Sese Seko
 n Bundestagin puhemies Kai-Uwe von Hassel
 n pääministeri Jacques Chaban-Delmas
  Korean tasavallan pääministeri Kim Jong-pil
 n ulkoministeri Rui Patrício
 n kenraalikuvernööri Roland Michener
 n pääministeri Emilio Colombo
  Yhdysvaltain varapresidentti Spiro Agnew
 n liittopresidentti Rudolf Gnägi
  Filippiinien presidentin puoliso Imelda Marcos
n varapresidentti Guo Moruo 
 Pyhän istuimen edustaja kardinaali Maximilien de Fürstenberg

Jälkipyykki

Persian valtakunnan 2500-vuotisjuhla oli 1900-luvun suurimpia yhteiskunnallisia tapahtumia, ja siihen saapui monia kuninkaallisia ja valtionpäämiehiä. Juhlaa arvosteltiin kalliiksi. Monet sanoivat, että raha olisi ollut parempi sijoittaa esimerkiksi yhteiskunnan palveluiden kehittämiseen. Arvostelun takana olivat länsimainen media sekä ajatollah Khomeini.

Koko juhla maksoi yhteensä 200 miljoonaa Yhdysvaltain dollaria, vaikka Iranin valtiovarainministeriö oli laskenut sen maksavan vain 17 miljoonaa dollaria. Juhlien tukijat sanoivat, että juhlien jälkeen šaahi avasi 3 200 uutta koulua ja sairaalaa ja myös Iranin infrastruktuuria parannettiin, mikä työllisti monia ihmisiä.

Kaikki juhlien päätapahtumat lähetettiin televisiossa ja radiossa ympäri maailmaa. Šīrāzissa oli myös joukko kansainvälisiä journalisteja, jotka kirjoittivat koko juhlasta reportaaseja maailmalle.

Persian valtakunnan 2500-vuotisjuhlasta sanottua:

 Orson Welles: "Tämä ei ollut vaan yhden vuoden juhla, vaan se oli 25 vuosisadan juhla."
 Ruhollah Khomeini: "Saatanan juhla."

Lähteet 
 www.myspace.com/197persepolis 
 www.angelfire.com/empire/imperialiran/persepolis1 
 www.iranian.com/CyrusKadivar 

Iranin historia
1971
Juhlat
Iranin keisarikunta